BÁNOVCE NAD BEBRAVOU. Bánovský mestský poslanec Peter Bulík končí k 1. marcu vo funkcii zástupcu primátora mesta. Oznámil to primátor Marián Chovanec.
Zástupca primátora sa svojej funkcie podľa Chovanca vzdáva po vzájomnej dohode a vydiskutovaní si všetkých záležitostí.
"Nesúhlasím s niektorými vecami, ale nechcem ich konkretizovať," povedal Bulík.Prečítajte si tiež:
Primátor si podľa svojich slov berie v zmysle zákona o obecnom zriadení 60-dňovú lehotu na vyriešenie tejto situácie.
Bulík bude do konca tohto volebného obdobia naďalej pôsobiť ako mestský poslanec za volebný obvod Dubnička. V bánovskom mestskom zastupiteľstve pôsobí nepretržite od roku 1990. Zástupcom Chovanca je od tohto volebného obdobia, v minulom pôsobila na tejto pozícii Mária Hajšová.